જે રીતે તમિલનાડુમાં રજનીકાંતનું સ્ટારડમ સેલિબ્રેટ થાય એ રીતે આંધ્રપ્રદેશમાં મહેશ બાબુનું ઊજવણું થાય. આંધ્રથી દૂર અહીં અમદાવાદમાં બેઠાં બેઠાં પણ એના સ્ટારડમનો અંદાજ એ વાતે આવી જાય કે ટાઈટલ ક્રેડિટ્સમાં થિયેટરનો આખો ફુલ સાઈઝનો સ્ક્રીન પણ નાનો પડે એટલા મોટા અક્ષરમાં લખાયેલું આવે, ‘સુપરસ્ટાર મહેશ’, અને અહીંયા પણ ઑડિયન્સ ચિચિયારીઓથી ઑડિટોરિયમ ભરી દે! (એમાં અમારોય યથાસ્વરપેટી ફાળો હોય!) એવા સુપર હેન્ડસમ મહેશ બાબુની ફિલ્મ રિલીઝ થાય ત્યારે આંધ્રપ્રદેશનાં થિયેટરોમાં કેવો માહોલ સર્જાતો હશે એ જાણવા માટે મહેશ બાબુની પત્ની નમ્રતા શિરોડકરે ઈન્સ્ટાગ્રામ પર શૅર કરેલી આ (જમણી બાજુની) તસવીર કાફી છે.